Demi

Demi (בעברית: דמי) הוא אלבום האולפן הרביעי של הזמרת האמריקאית דמי לובאטו. האלבום יצא לאור ב-14 במאי 2013, על ידי חברת התקליטים הוליווד רקורדס.

האלבום מתאפיין בז'אנר הפופ, עם אלמנטים של סינת'פופ ופופ דביק. לאחר שהאלבום הקודם שלה Unbroken, היה "גנרי" במילים שלה, רצתה לובאטו לעשות שינוי חד לקראת אלבומה הרביעי במספר, ולשיר שירים שמרגשים אותה. את האלבום הקליטה לובאטו במהלך השתתפותה בגרסה האמריקאית של ריאליטי הכישרונות המצליח "The X Factor".

"Demi" זכה בעיקר לביקורות נלהבות ממבקרי המוזיקה, שהחמיאו ללובאטו על ההופעה הווקאליות שלה. במצעד בילבורד 200 טיפס האלבום עד למקום ה-3 המכובד עם היקף מכירות של כ-110,000 עותקים בשבוע הראשון ליציאתו. הצלחה דומה באה לידי ביטוי גם ברמה הבינלאומית, כאשר האלבום הגיע לאחד מארבעים האלבומים הטובים ביותר במדינות אוסטריה, גרמניה, נורווגיה, שוודיה, שווייץ, פורטוגל, קרואטיה, בריטניה, יוון, אוסטרליה וניו זילנד; לאחד מחמשת האלבומים הטובים ביותר במדינות שונות שביניהן קנדה, מקסיקו, אירלנד, ספרד ואיטליה; ולאחד משלושת האלבומים הטובים ביותר בברזיל. האלבום זכה בתואר אלבום כסף בבריטניה, בתואר אלבום זהב ב-9 מדינות כולל ארצות הברית, ביניהן אקוודור, ארגנטינה, קולומביה, קמבודיה, קנדה, מקסיקו, סינגפור והפיליפינים, בתואר אלבום פלטינה במלזיה ואינדונזיה, ובברזיל בתואר אלבום פלטינה משולש. תארים אלו הפכו את Demi לאלבום הכי נמכר של לובאטו ברמה עולמית.

ב-6 במאי, שבוע לפני יציאתו הרשמית של האלבום, חשבון הטוויטר של לובאטו הוצף בבקשות מעריצים לפרסם את שירי האלבום ביוטיוב על מנת שיהיו זמינים להאזנה. לאחר ארבע שעות הועלו כל שירי האלבום לערוץ ה-Vevo של דמי לובאטו באתר יוטיוב. הסינגל הראשון מתוך האלבום שנקרא "Heart Attack", יצא לאור ארבעה חודשים לפני יציאת האלבום במלואו, וזכה להצלחה נאה כאשר הגיע למקום ה-10 במצעד הבילבורד הוט 100, שם הפך להיות הסינגל השלישי המצליח ביותר במצעדים. בהמשך זכה הסינגל בתואר פלטינה משולשת בארצות הברית והפך לסינגל הנמכר ביותר של הזמרת עד היום. הווידאו קליפ לסינגל יצא לאור ב-10 באפריל 2013.

לאחר יציאת האלבום, הודיעה דמי למעריציה בחשבון הטוויטר שלה כי היא תעשה "דבר שלא עשתה מעולם", וזמן מה לאחר מכן נודע כי הזמרת עומדת לביים בעצמה את הווידאו קליפ של הסינגל השני מתוך האלבום - "Made in the USA". הסינגל יצא באופן רשמי ב-16 ביולי 2013, וזכה להצלחה מועטה במצעד בילבורד הוט 100, כאשר הגיע למקום ה-80 בלבד. יום אחרי כן יצא הקליפ ביוטיוב. כמו כן יצאו שני סינגלים נוספים מהאלבום, "Neon Lights" ו-"Really Don't Care", כשבהמשך נלוו אליהם וידאו קליפים. האלבום "Demi" היה לאלבום הראשון של לובאטו שמכר יותר ממיליון עותקים ברחבי העולם.

 כתיבה והפקה 
כתיבת האלבום החלה באפריל 2012, ושירי האלבום נכתבו על ידי דמי לובאטו בהשראה מחייה. כאשר סיפרה לובאטו על האלבום היא הצהירה כי "הוא יעורר השראה בקרב כל הבנות והבנים שחשופים לכל הבעיות שנחשפתי אליהן אני בעבר". היא הוסיפה ואמרה שהיא מאוד גאה באלבום ושהוא טוב יותר מכל דבר אחר שאי-פעם עשתה: "התנסיתי באלבום במגוון רחב של קולות שונים ושפכתי את הלב שלי בכתיבת השירים האלה. אני כל כך מתרגשת שסוף סוף כולם יקבלו הזדמנות לשמוע אותם!".

 רשימת שירים 

 מצעדים ותארים 

 מועמדויות ופרסים 
 שנה  טקס  קטגוריה  מועמדות  הערות2013  MuchMusic Video Awards  וידאו בינלאומי של אומן Heart Attack   פרסי בחירת הנוער  בחירת המוזיקה: סינגל השנה - אומנית   פרסי הווידאו-קליפים של MTV  הווידאו הטוב ביותר של אומנית   פרסי בחירת הקהל  וידאו קליפ אהוב   YouTube Music Awards  וידאו השנה  פרסי המוזיקה העולמית  השיר הטוב ביותר בעולם   הווידאו קליפ הטוב ביותר בעולם   האלבום הטוב ביותר בעולם  Demi  2014  Radio Disney Music Awards  שיר נסיעה אהוב  Made in the USA  פרסי בחירת הנוער  בחירת המוזיקה: שיר פרידה Really Don't Care   בחירת המוזיקה: השיר של הקיץ  פרסי הוליווד הצעירה השיר של הקיץ/די.ג'יי נגן שוב   פרסי הווידאו-קליפים של MTV  וידאו מילים הטוב ביותר  Vevo Hot This Year  הווידאו הטוב ביותר של אומנית   הווידאו הטוב ביותר עם מניע  2015 Radio Disney Music Awards  שיר הפרידה הטוב ביותר   השיר הטוב ביותר בשיתוף פעולה  

 נתוני מכירות 
מקוםתאריםמכירות ברזיל (Pro-Música Brasil) זהב 20,000 ברזיל (Pro-Música Brasil)  זהב 30,000 ברזיל (Pro-Música Brasil)  פלטינה 30,000 ברזיל (Pro-Música Brasil)  פלטינה ×2 60,000 קנדה (Music Canada) זהב 40,000 דנמרק (IFPI Danmark) זהב 10,000 איטליה (FIMI) זהב 25,000 מקסיקו (AMPROFON) זהב 30,000 נורווגיה (IFPI Norway) פלטינה 20,000 סינגפור (RIAS) זהב 5,000 שוודיה (GLF) זהב 20,000 הממלכה המאוחדת (BPI) זהב 100,000 ארצות הברית (RIAA) זהב 482,000

קישורים חיצוניים


 הערות שוליים 

קטגוריה:אלבומי דמי לובאטו
קטגוריה:אלבומים באנגלית
קטגוריה:אלבומים שהופקו על ידי ג'ייסון אביגן
קטגוריה:אלבומים שהופקו על ידי ראיין טדר
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי זהב בארצות הברית
קטגוריה:אלבומי זהב בממלכה המאוחדת
קטגוריה:אלבומי חברת הוליווד רקורדס
קטגוריה:אלבומי יהלום בברזיל